text.text: Shah kem 3ngut; kurup droks ki pulit na shnong Nongsning
text.text_idx: #000001
text.text: Shillong:Ha ka 15 tarik Jylliew 2023, ka kynhun pulit jong ka jylla Meghalaya, hadien ka jingiohlum jingtip kaba tikna bha, ia ka jingiaid lynti jong ki nongkhaïi drok, ba la tip kyrteng kum u Thathang Thouthang, katba u dang mih na Nongbah Aizawl jong ka jylla Mizoram ban wan kiew sha Nongbah Shillong ha ryngkat u jingdih pynbuaid, kumta ka kynhun jong ki pulit Anti Narcotics Task Force (ANTF), ha ryngkat ki pulit jong ka Khliehriat police station, ki la pynlong ia ka jing talasi kali ha kawei ka Petrol pump ba la tip kum ka BMS fuel station ha Shnong Nongsning ha ka por kumba 5 baje janmiet.
text.text_idx: #000002
text.text: Hadien ba la dep ban peitbniah, la lap ba une u powder rongsoh ba la thep ha ka synduk sabon u dei u drok Heroin ba khia kumba 278.3 Gram.
text.text_idx: #000004
text.text: Nalor u drok Heroin, na u Thathang Thouthang, la ioh ruh ban kurup artylli ki mobile phone bad ka pisa ba 2100 tyngka.
text.text_idx: #000005
text.text: Ladep ruh ban register case haba iadei bad kane ka jingioh kurup Drok ha Khliehriat police station, katkum ka case number 45(6)2023u/s21(c)29NDPS Act.
text.text_idx: #000006
text.text: Kham hadien ki pulit ka Khliehriat police station ha ka por kum ba 6.15 baje janmiet ha ka juh ka jaka, ba ki la ap pahara, ki la ioh ban bat sa ia kawei pat ka kali Scorpio ba la ñiah da u Sujit Paul kaba la pyrshang ban phet na katei ka jaka talasi hynrei la ioh ban bat noh. Hadien ba la tohkit ia u ne u briew u la ïathuh ba u kit ia ki jingdih pynbuaid kiba u mut ban pynpoi sha nongbah Shillong.
text.text_idx: #000007
text.text: Nalor u drok Heroin na u Paul, la ioh ruh ban kurup ia artylli ki mobile phone, ka pisa ba 4700 tyngka bad ka kali Scorpio ba don ia u Registration number jong ka jylla Mizoram, MZ-01-D-6525.La register case ha khliehriat police station katkum ka case number 46(6)2023u/s21(c)29 NDPS Act. La kem ia U Sujit Paul bad u Subodh Paul, kiba na Karimganj, Assam.
text.text_idx: #000009